Volgograddagi terrorchilik harakatlari natijasida 30 dan ortiq kishi halok bo‘ldi

Rossiyaning Volgograd viloyatida bir sutka ichida ikki marta portlash sodir bo‘ldi. Natijada 30 dan ortiq kishi halok bo‘ldi. Viloyat markazida ko‘ngilochar tadbirlar bekor qilinib, telekanallarga ham o‘yin-kulgili ko‘rsatuvlarni efirga uzatmaslik tavsiya etildi. Bu haqda “RIA Novosti” xabar bermoqda.

 Trolleybusdagi portlash. Foto © “RIA Novosti”
Birinchi terrorchilik harakati 29-dekabr kunduzi “Volgograd-1” temir yo‘l vokzali binosining kirish qismida sodir bo‘ldi. Natijada 17 kishi hayotdan ko‘z yumdi, yana 40 kishi jarohat oldi. So‘nggi ma’lumotlarga ko‘ra, portlash Dog‘iston jinoiy guruhi a’zosi Pavel Pechenkin tomonidan amalga oshirildi.
Portlashlarning ikkinchisi esa 30-dekabr kuni ertalab Volgograd shahrining Dzerjinsk tumanidagi trolleybusda sodir bo‘ldi. Terrorchilik harakati 14 kishini hayotdan olib ketdi, 28 kishiga zarar yetkazdi.
Volgograddagi portlashlar qurbonlarining oilalariga bir million rubldan beriladi. Jarohatlanganlar esa 200 ming rublga ega bo‘ladi.
Volgograd viloyati gubernatori Sergey Bojenov terrorchilik harakati qurbonlari xotirasiga atab besh kunlik motam e’lon qildi. Viloyatda barcha bayram tantanalari bekor qilindi.